./data/stoa0275/stoa030/stoa0275.stoa030.opp-lat1.xml
Tertullian
Sicut et ad Romanos: Non solum autem, verum etiam exultantesin pressuris, certi, quod pressura tolerantiam perficit, tolerantiavero probationem, probatio autem spem, spes vero non confundit  Et rursus: Quodsi filii et haeredes, haeredes quidemdei, cohaeredes vero Christi; siquidem compatiamur, uti et cumillo glorificemur  Reputo enim passiones huius temporis non essedignas ad gloriam, quae in nobis revelabitur  Et ideo postmodum,Quis, inquit, separabit nos a dilectione Christi? pressura,an angustia, an famis, an nuditas, an periculum, an machaera?secundum quod scriptum est: Tua causa mortificamur tota die;deputati sumus ut pecora iugulationis, sed in omnibus istis supervincimuspro eo qui nos dilexit  Persuasum enim habemus, quodneque mors neque vita neque virtus neque sublimitas neque profundumneque alia condicio poterit nos a dilectione dei separare,quae est in Christo Iesu domino nostro  Sed et Corinthiis passiones suas enumerans patiendum utique praefinivit: In laboribusabundantius, in carceribus plurimum, in mortibus saepius, aIndaeis quinquies quadragenas citra unam accepi, ter virgis caesus,semel lapidatus, et reliqua  Quae si magis incommoda quammartyria videbuntur, tamen rursus, Propter quod, inquit, boni duco in infirmitalibus, in iniuriis, in necessitatibus, in persecutionibus,in angustiis pro Christo  Etiam in superioribus: Qui in omnibus tribulemur, sed non coangustemur, et indigeamus, sednon perindigeamus, quoniam persecutionibus agitemur, sed nonderelinquamur, qui deiciamur, sed non pereamus, semper mortificationemChristi in corpore nostro circumferentes  Sed etsi,inquit, exterior homo noster vitiatur, caro scilicet vi persecutionum,sed interior renovatur die et die, anima scilicet spe promissionum Nam quod ad praesens temporale et leve pressurae nostrae,per supergressum in supergressum aeternum pondus gloriaeperficit, nobis non intuentibus quae videntur, sed quae non videntur Quae enim videntur temporalia, de incommodis dicens, quaevero non videntur aeterna, de praemiis spondens  Thessalonicensibusvero de vinculis scribens utique beatos affirmavit quibus donatum esset non tantum credere in Christum, sed etiam proipso pati  Eundem, inquit, agonem habentes quem in me et vidistis et nunc auditis  Nam etsi libor super sacrificium, gaudeoet congaudeo omnibus vobis, perinde et vos gaudete et congaudetemihi  Vides, quam martyrii definiat felicitatem, cui degaudio mutuo adquirit sollemnitatem  Ut proximus denique votisui factus est, qualiter de prospectu eius exultans scribit Timotheo: Ego enim iam libor, et tempus diiunctionis instat; agonem bonumdecertavi, cursum consummavi, fidem custodivi; superest corona,quam mihi dominus illa die reddet, scilicet passionis  Satis et ipse supra allocutus: Fidelis sermo  Si enim commortui sumusChristo, et convivemus, si sufferimus, et conregnabimus, si negaverimus,et ille nos negabit: si non credimus, ille fidelis est, negare se non potest  Ne ergo confundaris martyrium domini nostri, neque me vinctum eius; quia praedixerat: Non enimdedit nobis deus spiritum timoris, sed virtutis et dilectionis etsanae mentis  Virtute enim patimur ex dilectione in deum, et sanamente, cum ob innocentiam patimur  Sed et sicubi tolerantiampraecipit, quibus magis eam quam passionibus prospicit? sicubi abidololatria divellit, quid ei magis quam martyria praevellit?